Կապիտանի աղջիկը (մուլտֆիլմ)

«Կապիտանի աղջիկը», ռուսական տիկնիկային անիմացիոն ֆիլմ, նկարահանվել է «Անիմոս» ընկերության կողմից 2005 թվականին։ Մուլտֆիլմի ռեժիսոր Եկատերինա Միխայլովան «Ռուսական դասականը՝ երեխաների համար» ծրագրի շրջանակներում ստեղծել է Պուշկինի «Կապիտանի աղջիկը» պատմվածքի էկրանավորումը։ Ֆիլմի պրեմիերան տեղի է ունեցել 2006 թվականին Սուզդալում՝ «Անիմացիոն ֆիլմի բաց ռուսական փառատոնի» շրջանակներում։ Ֆիլմը նկարահանվել է Կինեմատոգրաֆիայի և մշակույթի պետական դաշնային գործակալության ֆինանսավորմամբ։

Ստեղծման պատմություն 
«Կապիտանի աղջիկը» պատմվածքի անիմացիոն տարբերակը ստեղծելու գաղափարը ռեժիսոր Եկատերինա Միխայլովան հղացել է դեռևս 1990-ականների վերջերին, երբ Ռուսաստանում նշվում էր Պուշկինի 200-ամյակը։ Սակայն նա կարողացավ սկսել աշխատանքը միայն այն բանից հետո, երբ մեկնարկեց «Ռուսական դասականը՝ երեխաների համար» անիմացիոն ծրագիրը։ Այդ առթիվ ռեժիսորն ասել է․

Սյուժե 
Ֆիլմի գործողությունները սկսվում են Պուգաչովի մահապատժի տեսարանով։ Ականատես պալատական Պյոտր Գրինյովը հիշում է, թե ինչպես էր բուք ու բորանի ժամանակ իր հավատարիմ ծառա Սավելյիչի հետ շեղվել ճանապարհից, և ճիշտ ճանապարհը նրանց ցույց էր տվել մի անծանոթ մորուսավոր տղամարդ։ Ի նշան երախտագիտության՝ Պյոտր Սերգեևիչը նրան նվիրել էր իր նոր, նապաստակի մորթուց պատրաստված քուրքը։

Այնուհետև հիշողությունները Գրինյովին տանում են կայազոր, որտեղ նա պետք է ծառայեր։ Այստեղ կյանքը նրան կապում է պարզամիտ պարետի` կապիտան Միրոնովի, նրա աղջկա` քչախոս և վախվորած Մաշայի, ինչպես նաև պորուչիկ Շվաբրինի հետ, որն ընկերոջից վերածվում է հակառակորդի, այնուհետև` դավաճանի։

Պուգաչովի՝ պահակազորից փախչելու և կայազորում հայտնվելու դրվագները հեքիաթային լինելու հետ մեկտեղ իրական են, համենայն դեպս` գլխավոր հերոսի հիշողություններում։ Ապստամբը նրա հիշողությունում երբեմն հառնում է որպես խռովարար` արդեն ծանոթ քուրքով, երբեմն էլ վերածվում է գայլի։

Ֆիլմի գլխավոր դրվագը Մաշայի հետևից Գրինյովի՝ կայազոր վերադառնալն է։ Պուգաչովը հավանություն է տալիս Մաշայի գնալուն, բայց երդմնազանց Շվաբրինը մատնում է խմբապետին ասելով, որ այդ աղջիկը նրա գլխատած կապիտան Միրոնովի աղջիկն է, ինչի մասին Պյոտր Անդրեևիչը լռում էր։ Որոշման կայացումը տևում է մի քանի վայրկյան։ Վերջապես Պուգաչովը հայտնում է իր որոշումը. «Գլխատել, ուրեմն գլխատել, ներել, ուրեմն ներել», և ազատ է արձակում սիրահարներին։

Ստեղծողներ 
 Ռեժիսոր - Եկատերինա Միխայլովա 
 Սցենարի հեղինակներ - Եկատերինա Միխայլովա, Տատյանա Շեստակովա
 Նկարիչ-բեմադրող - Նինա Վինոգրադովա
 Անիմատորներ - Ալլա Սոլովևա, Դմիտրի Նովոսելով, Եվգենիա Ժիրկովա
 Օպերատոր - Իգոր Սկիդան-Բոսին
 Կոմպոզիտոր - Եկատերինա Կոմալկովա
 Հնչյունային ռեժիսոր - Վիկտոր Բրուս
 Տիկնիկների և ձևավորումների պատրաստում - Գեննադի Բոգաչյով, Վլադիմիր Շաֆրանյուկ, Անատոլի Գնեդինսկի, Միխայիլ Կոլտունով, Վլադիմիր Շեգոլկով, Իգոր Խիլով, Յանա Բորինսկայա, Նիկոլայ Զակլյակով, Ելենա Պոկրովսկայա, Նատալյա Բարկովսկայա, Նատալյա Լյարսկայա, Օլգա Ուսաչյովա, Վիկտոր Պիունով, Անդրեյ Պուչնին, Տատյանա Պլատոնովա, Գալինա Կրուգլովա
 Մոնտաժողներ - Ալեքսանդր Իպոլիտով, Լյուդմիլա Կոպտևա
 Պրոդյուսեր - Թենգիզ Սեմյոնով
 Դերերի հնչյունավորում - Ալեքսանդր Պարրա, Պավել Բարշակ, Եվգենի Ռեդկո, Սերգեյ Յակուբենկո, Եկատերինա Սեմյոնովա, Լյուդմիլա Գնիլովա, Վասիլի Ստոնոժենկո, Վիկտոր Պիունով

Մրցանակներ 
 2006 - «Ոսկե ձկնիկ» մանկական անիմացիոն ֆիլմի 11-րդ միջազգային փառատոն, փառատոնի պաշտոնական մրցանակ՝ «Լավագույն պրոֆեսիոնալ ֆիլմ»
 2006 - «Ոսկե ասպետ» 15-րդ միջազգային կինոֆորում, գլխավոր մրցանակ
 2007 - «Ոսկե արծիվ» մրցանակ լավագույն անիմացիոն ֆիլմի համար (2006)

Տես նաև 
 Կապիտանի աղջիկը

Ծանոթագրություններ

Արտաքին հղումներ 
 «Կապիտանի աղջիկը» russiancinema.ru 
 «Կապիտանի աղջիկը» — animos.ru
 «Անիմոս» ստուդիան էկրանավորում է «Կապիտանի աղջիկը» մուլտֆիլմը.13.10.2004
 Պուգաչովը վերածվում է գայլի Սերգեյ Կապկով,«Գազետա» 26.10.2004

Ռուսական մուլտֆիլմեր
2005 մուլտֆիլմեր
Ալեքսանդր Պուշկինի ստեղծագործությունների էկրանավորումներ